《董真人炼丹井》
宋代·李彭

董子侯官秀，养真匡山阴。琼田蓺金谷，绛雪飞瑶林。

种杏令虎守，偿稻见本心。淮南鸡犬仙，舐鼎升瑶岑。

寒泉冽旧井，遗风犹至今。我来澡须眉，凭虚欲骎骎。

税驾不忍去，遂歌梁父吟。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。